b'\n_START_ARTICLE_\nEnerginis sertifikavimas\n_START_PARAGRAPH_\nPastat\xc5\xb3 energinio naudingumo sertifikavimas \xe2\x80\x93 Lietuvos teis\xc4\x97s akt\xc5\xb3 reglamentuotas procesas, kurio metu apskai\xc4\x8diuojamas pastato energijos sunaudojimas, pastatas priskiriamas energinio naudingumo klasei ir i\xc5\xa1duodamas pastato energinio naudingumo sertifikatas. Energin\xc4\xaf sertifikavim\xc4\x85 atlieka tik atestuoti ekspertai, kurie turi teis\xc4\x99 i\xc5\xa1duoti juridin\xc4\x99 gali\xc4\x85 turin\xc4\x8dius energinio naudingumo sertifikatus. Lietuvoje energinis sertifikavimas atliekamas vadovaujantis STR 2.01.09: 2005 \xe2\x80\x9ePastat\xc5\xb3 energinis naudingumas. Energinio naudingumo sertifikavimas\xe2\x80\x9c.\n_START_SECTION_\nEnerginio naudingumo klas\xc4\x97s\n_START_PARAGRAPH_\nPastatai pagal energetin\xc4\xaf naudingum\xc4\x85 skirstomi \xc4\xaf devynias klases: A++, A+, A, B, C, D, E, F ir G. A klas\xc4\x97s pastatams reikalingos \xc5\xa1ilumin\xc4\x97s energijos s\xc4\x85naudos yra pa\xc4\x8dios ma\xc5\xbeiausios. B ir C klas\xc4\x97s pasi\xc5\xbeymi ma\xc5\xbeomis energijos s\xc4\x85naudomis ir atitinka galiojan\xc4\x8di\xc5\xb3 norm\xc5\xb3 reikalavimus. D, E, F ir G klas\xc4\x97s pasi\xc5\xbeymi pa\xc4\x8diu did\xc5\xbeiausiu energijos sunaudojimu.'